Alexandra David-Néel, naixita de Saint-Mandé (Francia) lo 24 d'otubre de 1868, ye una orientalista, escritora y exploradora. En 1912, con a convicción que una fuerza exterior la cosira y la proteche, viacheya ent'o Himalaya; conoixe Sidkeong Tulku, un choven renovador d'o budismo que será a suya alma chiminuca, con o qual mantenió una relación amorosa y brenca posesiva que provocará o distanciamiento de l'hombre d'Alexandra en veyer a tardanza d'a suya torno a Europa; Alexandra y Yongda encietan una pelegrinación por o Tíbet central, China y Mongolia. Dimpués de quantas intentonas, con artritis, obesidat y cercana a la cincuantena, privando britanicos y tibetans, revestida de mendigante, dentra, por fin, a Lhasa en febrero de 1924. Tot indica que estió a primera muller occidental en plegar astí, ya que Helena Petrovna, conoixida como que Madame Blavatsky, podió dentrar en o Tíbet en o sieglo XIX, pero estió feita fuera por un grupo de lamas.